stanford-oval/wikipedia huggingface dataset:
Jens Kyllönen

| Jens Kyllönen> Henkilötiedot |
| --- | --- |
Kansalaisuus:   Suomi
Pokerinpelaaja
WSOP-voitot:  1
WSOP-rahasijat:  3
WPT-voitot:  0
EPT-voitot:  1
Turnausansiot (USD):  2 766 652
Päivitetty:  10. heinäkuuta 2016
Jens Olof Kyllönen (s. 9. heinäkuuta 1989) on suomalainen finanssialan maisteri ja entinen pokeriammattilainen, joka voitti European Poker Tourin (EPT) Kööpenhaminan osakilpailun helmikuussa 2009. Voitollaan Kyllönen ansaitsi 6 542 208 Tanskan kruunua (hieman alle 0,9 miljoonaa euroa). Kyllönen oli toinen suomalainen EPT-voittaja, ensimmäisen voiton otti Patrik Antonius vuonna 2005. Kyllönen on Suomen Mensan jäsen.
Kesäkuussa 2008 nettipokerinimimerkkiä ”Jeans89” käyttävä Kyllönen voitti Ipoker-nettipokeriverkon ECOOP II -turnaussarjan (European Poker Championship of Online Poker) pääturnauksen. Turnauksen ykköspalkinto oli 315 000 dollaria. Vuonna 2011 Kyllönen ansaitsi nettipokerissa jopa neljä miljoonaa dollaria. Tammikuussa 2012 hänet palkittiin Suomen parhaana pokerinpelaajana. Kyllönen osallistui Heinäkuussa 2012 maailman ensimmäiseen $1M Big One for One Drop-turnaukseen, joka miljoonan dollarin sisäänostohinnallaan oli historian kaikkien aikojen suurin koskaan järjestetty pokeriturnaus. Turnauksen 48 osallistujasta Kyllönen oli 22-vuotiaana nuorin.lähde?
Elokuussa 2012 uutisoitiin Kyllösen ostaneen Virgin Galacticin tarjoaman avaruusmatkan, jonka Kyllönen kuitenkin perui myöhemmin kolmen vuoden odottelun jälkeen. Jens Kyllönen palkittiin toistamiseen Suomen parhaana pokerinpelaajana tammikuussa 2013. Lokakuussa vuonna 2014 Kyllönen aloitti pokerivalmentajana pokeriopetussivusto runitonce.com:ssa. Kyllönen nousi maailman suurimman pelitarjoajan, Pokerstarsin suurimmaksi voittajaksi noin 4,96 miljoonan dollarin tienesteillään lokakuussa 2015.
Kyllönen voitti vuonna 2016 kolmantena suomalaisena WSOP -turnauksen. Kyseessä oli turnaussarjan #62 $25,000 High Roller Pot-Limit Omaha (8-Handed) -turnaus, josta Kyllönen voitti palkintorahojen (1 127 035 dollaria) lisäksi WSOP-rannekkeen. Nelipäiväiseen turnaukseen osallistui 184 pelaajaa. Kyllönen valittiin alkuvuonna 2017 kolmannen kerran Suomen parhaaksi pokerinpelaajaksi. Hän on kertonut lopettaneensa ammattimaisen pokerin pelaamisen ja keskittyvänsä finanssialan opintoihin Hankenissa.
Kyllönen aloitti kesäkuussa 2017 työharjoittelun sijoitusyritys Susquehanna International Groupissa Yhdysvalloissa.Kyllönen valmistui Hankenista kauppatieteiden kandidaatiksi 2018 ja valmistui laskentatoimen ja rahoituksen maisteriksi London School of Economicsista kesällä 2020.
Kyllönen avioitui Nora-vaimonsa kanssa heinäkuussa 2020 Hangossa. He saivat pojan huhtikuussa 2021.
Tammikuussa 2022 perustettiin Kyllösen sijoitusstrategiaa hyödyntävä Coeus Invest GRIT Erikoissijoitusrahasto. Kyllönen sai kerättyä sijoittajilta rahastolle 18,5 miljoonaa euroa lähtöön. Coeus Invest GRIT -rahasto lakkautettiin heinäkuussa 2023. Syynä lakkauttamiseen olivat rahaston epäonnistuneet sijoitukset ja heikot tuotot, joiden arvioitiin kesäkuun 2023 lopulla olleen miinuksella noin 35,5 prosenttia.
Aiheesta muualla

Jens Kyllönen Twitterissä
Jens Kyllönen The Hendon Mob Poker Databasessa (englanniksi)
Jens Kyllösen haastattelu Monte Carlossa 1.5.2009[vanhentunut linkki]
Anatoli Dneprov

Anatoli Dneprov vuonna 1940.
Anatoli Dneprov (oikea nimi Anatoli Mitskevits, 1919–1975) oli neuvostoliittolainen fyysikko ja tieteiskirjailija. Dneprovilta on suomennettu tieteiskertomusten kokoelma Purppuramuumio (1968) sekä novellit ”Iteko” ja ”Maxwellin yhtälöt”, teoksessa Maxwellin yhtälöt (1964).
Haasta Hans

| Haasta Hans |
| --- | --- |

Tyyli:  viihde   ruokaohjelma
Pääosissa:  Hans Välimäki (kokki)   Marja Hintikka (juontaja)
Alkuperämaa:   Suomi
Alkuperäiskieli:  suomi
Verkko:  Jim
Esitetty:  2014-9-11. syyskuuta 2014 – 2015-6-22. kesäkuuta 2015
Tuotantokausia:  2
Jaksoja:  20
Ikäraja:  
Tuotanto
Tuottaja(t):  Marjukka Lihavainen   Maiju Lanamäki (apulaistuottaja)    Minna Railo (ruokatuottaja)   Toni Ortela  (ruokatuottajan assistentti)
Vastaava(t) tuottaja(t):  Joonas Hytönen   Unne Sormunen (Jim)
Ohjaaja(t):  Sako Brockmann   Jenny Nyroos (insertit)
Käsikirjoittaja(t):  Jonni Aho
Leikkaaja(t):  Jaakko Kakko   Jertta Ahtiainen (leikkausassitentti)
Lavastaja(t):  Jyri Suominen
Kuvaaja(t):  Niko Ahlgren   Jarno Anttila   Tapio Laisi   Tuomas Ollila   Indrek Sheiko (kraanaoperaattori)   Pelle Vellevoog (kraanaoperaattori)
Tuotantoyhtiö(t):  Banijay Finland
Aiheesta muualla
Virallinen sivusto
IMDb 
Haasta Hans oli suomalainen viihdeohjelma, joka alkoi 1. syyskuuta 2014 Jim-kanavalla. Ohjelmassa tunnetut julkisuuden henkilöt kilpailivat Michelin-tähdillä palkittua Hans Välimäkeä vastaan. Ensimmäisellä kaudella kilpailemassa olivat muun muassa Jethro Rostedt, Marco Bjurström ja Anni Hautala yhdessä Radio Suomipopin tiimin kanssa. Ohjelmaa juonsi Marja Hintikka. Haasta Hans sai toisen tuotantokauden, joka alkoi 24. maaliskuuta 2015 Jimillä.
Ohjelman kulku

Kilpailijat haastoivat Hansin kokkaamalla alku-, pää- ja jälkiruoat, joiden teeman ja raaka-aineet kilpailija itse oli päättänyt. Kilpailijan apuna oli kaksi hänen valitsemaansa henkilöä sekä henkilökohtainen valmentaja, joka sai auttaa ruoan esillelaittamisessa kahden viimeisen minuutin aikana. Henkilökohtaisina valmentajina toimivat Henri Alén, Jaakko Sorsa ja Sikke Sumari. Voittajan valitsi tuomaristo, johon kuuluivat Top Chef Suomi -voittaja Akseli Herlevi, Köökistä kajahtaa -blogin pitäjä Maija Männistö ja Glorian Ruoka & Viini -lehden ruoka- ja viinitoimittaja Outi Väisänen.
Jaksot > Ensimmäinen tuotantokausi

| Jakso | Esitetty | Kilpailija | Apurit | Teema | Valmentaja | Voittaja |
| --- | --- | --- | --- | --- | --- | --- |
| 1 | 1. syyskuuta 2014 | Arttu Wiskari | Marko Jansson   Mikko Vehmala | äijäruoka | Sikke | Hans |
| 2 | 8. syyskuuta 2014 | Marco Bjurström | Meikku Ilander   Ritva Enäkoski | intialainen   katukeittiö | Jaakko | Hans |
| 3 | 15. syyskuuta 2014 | Anni Hautala | Jaajo Linnonmaa   Sami Kuronen | Italia | Sikke | Hans |
| 4 | 22. syyskuuta 2014 | Jani Sievinen | Aleksi Rajansuo   Jorma Toivonen | Suomi-Ruotsi | Jaakko | Hans |
| 5 | 29. syyskuuta 2014 | Uniikki | Diandra   Oscar Borges | Japani | Henri | Uniikki |
| 6 | 6. lokakuuta 2014 | Jethro Rostedt | Anni Ikonen   Carina | brittiläinen aamiainen   lounas, päivällinen | Jaakko | Hans |
| 7 | 13. lokakuuta 2014 | Kaisa Liski | Harri Suoperä   Minna | Korea | Jaakko | Hans |
| 8 | 20. lokakuuta 2014 | Tiia Vanhatapio | Minttu Vesala   Kaapo Kamu | Rovaniemi meets   Memphis | Henri | Hans |
| 9 | 27. lokakuuta 2014 | Ali Jahangiri | Farbod Mehrabkhani   Henric Chezek | iranilainen   kasvisruoka | Sikke | Hans |
| 10 | 3. marraskuuta 2014 | Olga Temonen | Jannika B   Juulia Koskikallio | villivihannekset   pula-ajan ruoka | Henri | Olga |
Jaksot > Toinen tuotantokausi

| Jakso | Esitetty | Kilpailija | Apurit | Teema | Valmentaja | Voittaja |
| --- | --- | --- | --- | --- | --- | --- |
| 1 | 24. maaliskuuta 2015 | Vappu Pimiä | Keiku   Jari | Meksiko | Jaakko | Vappu |
| 2 | 31. maaliskuuta 2015 | Teuvo Loman | Marianne   Niko | tee | Jaakko | Hans |
| 3 | 10. huhtikuuta 2015 | Riitta Väisänen | Siila   sukulaistyttö | kesäherkut | Henri | Riitta |
| 4 | 14. huhtikuuta 2015 | Petteri Ahomaa | Tuomas Grönman   Tapio Kaakeli | Aasia | Jaakko | Hans |
| 5 | 21. huhtikuuta 2015 | Lilli Paasikivi | Johanna Rusanen   Jaakko Ilves | Ranska | Jaakko | Hans |
| 6 | 28. huhtikuuta 2015 | Costello Hautamäki | Sanna Hautamäki   Aki Parhio | Thaimaa | Henri | Costello |
| 7 | 5. toukokuuta 2015 | Niina Backman | Anssi Honkanen   Samuel Nyman | värit | Sikke | Hans |
| 8 | 12. toukokuuta 2015 | Tuomas Vimma | Jenni-vaimo   Jacke Joes | Japani | Sikke | Tuomas |
| 9 | 26. toukokuuta 2015 | Jussi Halli | Jani Folman   Juha-Pekka Kettunen | Ranska | Henri | Hans |
| 10 | 2. kesäkuuta 2015 | Ninja Sarasalo | Iman Bellamina   Nesha | Marokko | Sikke | Hans |
Aiheesta muualla

Blogi: Köökistä kajahtaa
Velipuolikuu

| Velipuolikuu |
| --- | --- |
 Sarjan tunnusteksti (jakso 2)
Tyyli:  sketsisarja
Kestoaika:  noin 30 minuuttia
Pääosissa:  Pirjo Bergström Kari Heiskanen Esko Hukkanen Seija Kareinen Eeva Litmanen Pirkka-Pekka Petelius Robin Relander Niko Saarela
Alkuperämaa:  Suomi
Alkuperäiskieli:  suomi
Verkko:  Yle TV1, Yle Teema, Yle TV2
Esitetty:  24. syyskuuta 1983 – 2. kesäkuuta 1984
Tuotantokausia:  1
Jaksoja:  14 + 1 erikoisjakso
Tunnuskappale:  Muistan sua Elaine (lopputekstimusiikki normaalijaksoissa)
Tuotanto
Ohjaaja(t):  Kari Kyrönseppä
Käsikirjoittaja(t):  Kari Heiskanen Heimo Holopainen Kari Kyrönseppä Pirkka-Pekka Petelius
Lavastaja(t):  Satu-Marja Nygren
Tuotantoyhtiö(t):  Yle Viihdetoimitus
Seuraaja:  Mutapainin ystävät
Palkinnot
Voitetut:  Venla (1984) (kunniamaininta) Venla (1985) (kunniamaininta) Montreux'n Kultainen ruusu: hopeasija (1984)
Aiheesta muualla
IMDb 
Elonet
Velipuolikuu on suomalainen vuosina 1983–1984 valmistunut Yleisradion tuottama sketsiviihdesarja. Sarjaan valmistui yhteensä 14 normaalia jaksoa, ja yksi erikoisjakso nimeltään "Raw War", joka osallistui vuoden 1984 Montreux’n Kultainen ruusu -televisiokilpailuun.
Sarjan suunnittelu

Kesällä 1982 Yle TV1:n ohjaaja Kari Kyrönseppä oli katsomassa Ryhmäteatterin kesäteatterinäytelmää "Impi vaarassa" Suomenlinnassa, muttei juuri innostunut näkemästään. Kyrönseppä kuitenkin kiinnitti huomiota sivuroolissa olevaan Pirkka-Pekka Peteliukseen, joka touhusi omiaan varsinaisen juonen ohessa.
Kyrönseppä oli kotvan pohtinut Yle TV1:lle uudenlaista viihdesarjaa, ja tiedusteli Peteliuksen halukkuuttaa lähteä sarjan tekoon mukaan. Petelius on muistellut jälkeenpäin, että se oli "ihan häkellyttävä tarjous". Kaksikko alkoi tavata toisiaan, ja alkoivat kehittämään ohjelmaideaa. Lopulta päätettiin televisiosarjan muodoksi sketsisarja. Sarjaan suunniteltiin sekuntimkellotarkka ohjelmarunko, jonka sisään laadittiin erilliset osiot, jotka olivat tunteiden dramaturgia, hulvattomat hauskeet, verbaali hauskuus ja parodia. Kyrönseppä rekrytoi Peteliuksen lisäksi käsikirjoittajien tiimiin täydennykseksi Heimo Holopaisen ja Kari Heiskasen.
Tekijät eivät miettineet sarjalle ensisijaista kohderyhmää. Kyrönsepän mukaan sarjan alettua yhdeksi avainjoukoksi katsojakunnassa muodostuivat koululaiset. Hänen mukaan ”jos ne puhuvat maanantaina välitunnilla innoissaan sarjasta, niin sitten ollaan oikeassa suunnassa.”
Sarjan näyttelijät

Ryhmäteatterissa näytellyt Kari Heiskanen päätyi Velipuolikuuhun, kun Pirkka-Pekka Petelius oli itse tiedustellut häntä sarjan tekoon. Sarjaan sopivien naisnäyttelijöiden saanti tuotti alussa vaikeuksia, mutta saivat mukaan Eeva Litmasen. Esko Hukkasesta saatiin pääparille Heiskaselle ja Peteliukselle tasapainoitteleva vanhemman sukupolven näyttelijä. Hukkasen jäljittelevä arkikulaatio toi Velipuolikuuhun sen kaipaaman lisämausteen. Muut sarjan näyttelijät olivat Pirjo Bergström (jaksot 1–4), Seija Kareinen (jaksosta 5 eteenpäin), Robin Relander ja vielä tuolloin näyttelijän uraa vasta aloittava näyttelijä Erkki Saarelan poika Niko Saarela.
Vastaanotto

Petelius muistelee, että kuuden ensimmäisen jakson jälkeen saatu palaute oli ”pelkkää haukkumista”. Helsingin Sanomien kriitikko Jukka Kajava arvosteli ohjelmaan useaan otteeseen ensiesityksen aikaan. Muun muassa sarjan ensimmäisen jakson ensiesityspäivänä julkaistussa artikkelissa Kajava kirjoitti, että "Velipuolikuu ei häikäise ensitulemisellaan". Kyrönsepän mukaan sketsit eivät niinkään herättäneet ärtymystä, vaan yleistä kohellusta pidettiin mauttomana. Kyrönseppä sai jopa tappouhkauksen erään kunnan nimismieheltä. Peteliuksen mukaan katsojien ja kriitikoiden suhtauminen muuttui kuuden ensimmäisen jakson jälkeen kertaheitolla ja yllättäen. Petelius toteaakin, että ”jaksojen rakenne rupesi varmaan toimimaan”.
Sarjan suosion myötä sama käsikirjoittajajoukko teki Yleisradiolle uuden sketsisarjan Mutapainin ystävät, joka erottui Velipuolikuusta siten, että se sisälsi enemmän mustaa huumoria viljeleviä sketsejä.
Erikoisjakso Raw War

Velipuolikuuhun tehtiin erikoisjakso nimeltä Raw War (tunnetaan myös nimellä The Military Might of Independent Finland meets the Enemy). Jakso osallistui vuoden 1984 Montreux’n Kultainen ruusu -televisiokilpailuun. Yle TV1:n silloisen Viihdetoimituksen ohjelmapäällikön Heikki Seppälän arvion mukaan tuomaristoon vetosi ohjelmassa se, että "siinä oli ajatussa, eikä se ollut pelkkää ajankäyttöä", sekä lisäksi "ohjelma oli onnistuttu tekemään niin, että viihdyttävyyttä ei tapettu".
Erikoisjakso parodioi sotaa ja Suomen armeijaa: "Pienestä vahingonlaukauksesta kasvaa mekkala, jonka seurauksena Suomesta kasvaa maailman valta, ja kielestämme tehdään maailmankieli". Jaksossa puhutaan pääosin englannin kielellä, mutta muutamissa kohtauksissa puhutaan myös suomea.
Esitysajat

Sarja esitettiin ensimmäisen kerran vuosina 1983–1984. 11. joulukuuta 1984 esitettiin Isovelipuolikuu-niminen koosteohjelma, joka sisälsi sarjan parhaita sketsejä ja musiikkiesityksiä. Koosteohjelmasta julkaistiin Yle Tallennemyynnin vuonna 1999 kirjastotallenne.
Esitysajat > Uusinnat

Sarja esitettiin uusintana ensimmäisen kerran kesällä 1986. Ensimmäisellä uusintakerralla ei esitetty sarjan ensimmäistä osaa ohjaaja Kari Kyrönsepän päätöksestä, koska koki sen alun pitäenkin huonona. Toisen kerran sarja esitettiin uusintana kesä-elokuussa 1994, jolloin sarjasta esitettiin 11 jaksoa. Tällä esityskerralta ei esitetty muun muassa ensimmäistä ja toista osaa. Kolmas uusinta sarjasta esitettiin vuonna 2003, jolloin sarjan sketsejä oli koostettu ohjaaja Kyrönsepän tekemään yhdeksään koostejaksoon. Ohjaaja Kyrönsepän mukaan koostejaksoihin ei sisälletty sketsejä, jotka eivät alun pitäenkään toimineet. Viimeisimmän kerran sarjaa on esittänyt uusintana Yle TV2.
Esitysajat > Esityspäivämäärät

| Jakso | Ensiesitys |
| --- | --- |
1.: 24.9.1983
2.: 08.10.1983
3.: 22.10.1983
4.: 05.11.1983
5.: 19.11.1983
6.: 03.12.1983
7.: 14.01.1984
8.: 28.01.1984
9.: 25.02.1984
10.: 10.03.1984
11.: 24.03.1984
12.: 07.04.1984
13.: 21.04.1984
14.: 19.05.1984
15.: 02.06.1984
Isovelipuolikuu: 11.12.1984
Esitysajat > Vuoden 2003 uusintakoostejaksot

| Jakso | Esityspäivämäärä |
| --- | --- |
1.: 10.10.2003
2.: 24.10.2003
3.: 31.10.2003
4.: 07.11.2003
5.: 14.11.2003
6.: 21.11.2003
7.: 28.11.2003
8.: 5.12.2003
9.: 12.12.2003
Sarjan sketsit

Sarjan sketsit yhdistivät absurdin huumorin turvalliseen perinneviihteeseen. Tekijät pyrkivät ja pääsivät eroon suomalaisen sketsiperinteen helmasynnistä, alleviivaavasta huumorin selittelystä. Velipuolikuu erottui muista sen aikaisista sketsisarjoista siten, että sketsit olivat usein lyhyitä ja erilaisia, kun taas muissa sarjoissa ne olivat yleensä liian pitkiä.
Sarjan sketsit > Alkuvitsi

Jokaisen jakson alussa on useimmiten Pirkka-Pekka Peteliuksen esittämä juonto, jossa hän kertoo alkuvitsin.
Sarjan sketsit > Balle Ramstedts Pannkaka-show

Balle Ramstedt on ruotsinkielinen pelle-esiintyjä, joka kertoilee erilaisia puujalkavitsejä, ja haastattelee vieraita. Sketsit loppuvat lähinnä vieraan nöyryyttämiseen esimerkiksi piikillä takapuoleen tökkimällä tai heittämällä kakku naamaan. Petelius kertoo hahmon syntyneen riikinruotsalaisesta hokemasta ”God fredagafton mina damer och herrar”.
Sarjan sketsit > Eestiläiset televisiomainokset

Virolaisia televisiomainoksia parodioivissa sketseissä Kari Heiskanen puhuu "itse keksittyä" viron kieltä, jossa mainostaa muun muuassa Raivola -rysapöksyjä.
Sarjan sketsit > Fakiiri Kronblom

1960-luvun lastenohjelmassa Sirkus Papukaija esiintyneestä Fakiiri Kronblomia parodioiva monologia sisältävä sketsi. Taikatemppu, josta Kronblom koittaa taikoa taskustaan punaisen neilikan, ei onnistu millään. Sketsissä Kronblom hokee alkuperäisessäkin Sirkus Papukaija -ohjelmassa tunnettua hokemaa Suolaa, suolaa, enempi suolaa useaan otteeseen.
Sarjan sketsit > Fylli-täti

Fylli-täti on parodia Kylli Kosken pitämistä satuohjelmista. Fylli piirtelee fläppitaululle tussilla, ja kertoilee samalla kaksimielistä tarinaa.
Sarjan sketsit > Kaikkitietävä autonkorjaaja Toni Piirainen

Toni Piirainen on autonkorjaaja, jonka erikoispiirteenä on kaiken maailman asioiden tietäminen. Hän on toiminut autonkorjaajan töiden lisäksi Eduskuntatalon talonmiehenä. Kyseiset sketsit olivat Kari Heiskasen ensimmäisiä kirjoittamia sketsejä.
Sarjan sketsit > Pontsan perhe

Ensimmäisessä Pontsan perhe-sketsissä perhe ollaan viettämässä kahvihetkeä, kunnes perheen pojan Arvin vaimo pyytää miestään viemään laskiämpärin ulos mennessään. Kommunikointi tuottaa ongelmia kahvipöydässä. Keskustelun lopuksi vaimo päättää viedä ämpärin itse ulos. Toisessa sketsissä selvitetään tilannetta, jossa Arvi on sekaantunut eläimeen, potsiin eli porsaaseen.  Samoja harrastuksia harrastanee Arvin isäkin, ja koittaa puolustella poikansa harrastusta.
Sarjan sketsit > Pääsiäishanukas

Sketsissä näytetään miten muinaissuomalainen pääsiäisenä syötävä perinneruoka valmistetaan.
Petelius ja Heiskanen saivat idean sketsin tekoon sarjan kuvausten lounastauolla. He päättivät valmistuttaa ”helvetinmoisen” taikinan, jonka sisään leivotaan ihminen. Heiskanen teki kuvauksissa kaikkensa saadakseen Peteliuksen nauramaan. Hän hetkuili hanuna vielä taikinan allakin, jotta Peteliuksen pokka pettäisi. Petelius on kertonut, että ruokalajin nimi juontui Ryhmäteatterin viljellystä sanaleikistä. Kari Heiskanen on todennut, että kyseinen sketsi on ollut hänen uransa näkyvin, selkein ja hienoin teos.
Sarjan sketsit > Muita sarjan sketsejä

Billy Parabellumin haastattelu ("Hirveetä kattoo")
Erilaiset mäkihyppytyylit
Fratellin veljekset
Johannes Virolainen ja Veikko Vennamo
Juha Mieto
Kuitunen ja Piippo
Kiinteistömyyjä
Mikä Venytin (MTV:n kuuluttajasta Mika Jenyttimestä tehty parodia)
Monitoimimies Ilpo
Mummot
Partiolaiset
Papualaisooppera
Pummi työelämässä
Pölynimurikauppias
Rippikoulussa
Suomalaiset saunojat
Suuri suomalainen
Tietoiskut
Todella pieleen mennyt nukketeatteriesitys
Vitsejä kertovat tanssijat (parodia Ilkamat -ohjelmasta)
Sarjan musiikki

Sarjan jokaisessa jaksossa esitettiin Pirkka-Pekka Peteliuksen laulamana 1920- ja 1930-luvun haitarijatsisävelmiä, joihin Pedro Hietanen oli tehnyt uudet sovitukset. Jokaisen jakson (lukuunottamatta Raw War -erikoisohjelmaa) lopputekstien aikaan esitettiin kappale Muistan sua Elaine, joka muodostui Velipuolikuun tunnussävelmäksi.
Sarjan musiikki > Sarjan kappaleet

| Jakso | Musiikkiesityksen nimi | Esittäjät & esiintyjät musiikkiesityksessä |
| --- | --- | --- |
| 1. | Tico tico | Pirkka-Pekka Petelius |
| 2. | Varkain vattupensaiden taa | Pirkka-Pekka Petelius & Pirjo Bergström |
| 3. | Tahiti | Pirkka-Pekka Petelius (mukana myös Eeva Litmanen, Kari Heiskanen, Robin Relander ja Esko Hukkanen) |
| 4. | Mustalainen soittaa | Pirkka-Pekka Petelius |
| 5. | Murtunut elämä | Pirkka-Pekka Petelius (mukana myös  Eeva Litmanen, Kari Heiskanen ja Seija Kareinen) |
| 6. | Danakil | Pirkka-Pekka Petelius (mukana myös Eeva Litmanen, Kari Heiskanen, Robin Relander ja Seija Kareinen) |
| 7. | Isabell | Pirkka-Pekka Petelius (mukana myös Eeva Litmanen) |
| 8. | Niilin rannalla | Pirkka-Pekka Petelius (mukana myös Robin Relander ja Seija Kareinen) |
| 9. | Missä yösi vietitkään | Pirkka-Pekka Petelius (mukana myös Seija Kareinen) |
| 10. | Kolme iloa | Pirkka-Pekka Petelius (mukana myös Kari Heiskanen ja Robin Relander) |
| 11. | Bulu, bulu, bulu | Pirkka-Pekka Petelius (mukana myös Eeva Litmanen ja Seija Kareinen) |
| 12. | Siperia | Pirkka-Pekka Petelius (mukana myös Eeva Litmanen, Kari Heiskanen ja Seija Kareinen) |
| 13. | Abessinia | Pirkka-Pekka Petelius (mukana myös Robin Relander ja Seija Kareinen) |
| 14. | Yö Altailla Muistan sua Elaine | Pirkka-Pekka Petelius (mukana myös Kari Heiskanen, Eeva Litmanen, Seija Kareinen ja Robin Relander) Pirkka-Pekka Petelius, Eeva Litmanen, Seija Kareinen, Robin Relander (mukana myös Kari Heiskanen) |
Julkaisut

Vuonna 2003 Pan Vision julkaisi Velipuolikuu -sarjan alkuperäiset jaksot DVD:nä ja kahtena VHS-kasettina.
Vuonna 2014 Docendo-kustantamo julkaisi sarjaan liittyvän kirjan Velipuolikuun vetovoima – Pääsiäishanukkaan valmistus ja muita sketsiohjeita, jonka on kirjoittanut sarjan ohjaaja Kyrönseppä. Kirja sisältää muun muassa sarjan sketsien käsikirjoituksia ja sarjan tekijöiden kommentteja.
Velipuolikuu on ollut vuodesta 2020 lähtien osana suoratoistopalvelu Yle Areenan valikoimaa.
Aiheesta muualla

Yle Areena: Velipuolikuu
Jokaisen jakson alussa on useimmiten Pirkka-Pekka Peteliuksen esittämä juonto, jossa hän esittää alkuvitsin. Kuvakaappaus jaksosta 13, jossa vitsin aihe liittyi ruotsalaiseen, jonka palomiehet löysivät roihuavasta sängystä.
Pirkka-Pekka Petelius valmistamassa muinaissuomalaista pääsiäisajan perinneruokaa pääsiäishanukasta. Taikinan alla Kari Heiskanen.
Salatut elämät – 26. esityskausi (2023–2024)

| Salatut elämät 26>  kausi (2023–2024) |
| --- | --- |
 
 Salattujen elämien tunnus, joka otettiin käyttöön kevätkauden alkaessa 2024.
 
Alkuperämaa:   Suomi
Esittäminen
Verkko:  MTV3 MTV Katsomo / C More
Ensimmäinen esitys:   2023-08-044. elokuuta 2023 (C More)  2023-08-077. elokuuta 2023 (MTV3 & MTV Katsomo) 
Viimeinen esitys:   2024-06-2121. kesäkuuta 2024 (MTV Katsomo+)  2024-06-2525. kesäkuuta 2024 (MTV3 & MTV Katsomo) 
Esitysten määrä:  173
Kaudet
 ← Edellinen 25. kausi (2022–2023) Seuraava → 27. kausi (2024–2025)
Vielä syyskauden ajan käytössä ollut alkutunnus.
Salatut elämät -saippuasarjan 26. kauden esittäminen alkoi MTV3-kanavalla 7. elokuuta 2023. Kauden viimeinen jakso esitettiin televisiossa 25. kesäkuuta 2024.
Syyskuun lopulla sarjaan palasi Tuuli Mattilan esittämä Susu Honkanen. Uutena hahmona samanaikaisesti aloitti Juha-Sakari Hipin esittämä Rami Markkanen. Syyskuun lopun jaksoissa sarjasta poistuivat Oliver Hatavan esittämä Toivo Taalasmaa ja äitiyslomalle jääneen Inna Tähkäsen esittämä Elina Taalasmaa. Syys-lokakuun vaihteessa kerrottiin Cindy Rintalaa esittävän Mia Ehrnroothin poistuvan sarjasta toistaiseksi. Lokakuun jaksoissa sarjassa vieraili toistamiseen Inga Sulinin esittämä Karin Ekholm ja uutena hahmona aloitti Aida Fanfanin esittämä Erika Ekholm. Marraskuun alun jaksoissa Olga Heikkalan esittämä Mira Angervuo poistui sarjasta. Marraskuussa sarjaan palasi Oona Kareen esittämä Marianna Kurki. Syyskauden viimeisessä jaksossa sarjaan palasi vierailemaan Jarmo Kosken esittämä Seppo Taalasmaa. Tammikuussa uutisoitiin, että Maija-Liisa Peuhun esittämä Ulla Taalasmaa poistuu sarjasta. Samalla Jarmo Kosken esittämä Seppo Taalasmaa poistui sarjasta.  Helmikuun alun jaksoissa sarjasta poistui Miska Haakanan esittämä JP Kokko. Helmikuun jaksoissa sarjan teinijoukkoon liittyi Akseli Sarvilinnan esittämä Vertti Seppänen.  Maaliskuun alussa sarjasta poistui Tiia Weckströmin esittämä Aino Forss. Huhtikuun jaksoissa uutena hahmona aloitti Tuija Vuolteen esittämä Vuokko Hänninen.  Huhtikuun lopussa sarjasta poistui Vivi Wahlströmin ja Hugo Laakson esittämät Viola Angervuo ja Ilo Angervuo. Toukokuun jaksoissa teini-ikäiseksi kasvanut Magnus Mustavaara teki paluun Leevi Rapelin esittämänä. Kauden viimeisessä jaksossa sarjaan palasi Mikko Parikan esittämä Jiri Viitamäki. Samassa jaksossa ensiesiintymisensä teki Elina Niskasen esittämä lääkäri Anniina Aalto.